

**Қазақстан Республикасы Президентiнiң 1995 жылғы 13 желтоқсандағы N 2680 Жарлығына өзгертулер мен толықтырулар енгiзу туралы**

Қазақстан Республикасы Президентiнiң Жарлығы 1996 жылғы 3 маусым N 3011

      Тұрғын үйдi ұстау мен тұрғын үй-коммуналдық қызмет үшiн ақы
төлеудiң жаңа принциптерiне көшу мақсатында қаулы етемiн:

      "1996-1998 жылдарға арналған реформаларды тереңдету жөнiндегi
Қазақстан Республикасы Үкiметiнiң Iс-қимыл бағдарламасы туралы"
Қазақстан Республикасы Президентiнiң 1995 жылғы 13 желтоқсандағы
N 2680
 U952680\_
 Жарлығымен бекiтiлген 1996-1998 жылдарға арналған
реформаларды тереңдету жөнiндегi Қазақстан Республикасы Үкiметiнiң
Iс-қимыл бағдарламасына мынадай ережелер мен толықтырулар енгiзiлсiн:

      "Құрылымдық-институционалдық өзгерiстер" деген II бөлiмiнiң

11.2 тарауының он үшiншi абзацындағы алғашқы екi сөйлем мынадай
редакцияда жазылсын:

      "1996 жылы тұрғын үй-коммуналдық қызмет тарифтерiнiң осы
қызметтердi көрсететiн ұйымдардың шығасыларын жабатын деңгейiне
дейiн кезең-кезеңiмен көшудi қамтамасыз ету көзделiп отыр";

      "Әлеуметтiк саясат" деген IV бөлiмнiң IV.4.3. параграфының он
бiрiншi абзацы мынадай редакцияда жазылсын:

      "Үкiмет 1996 жылы тиiстi нормативтiк база әзiрлеп, бiр мезгiлде
халықтың аз қамтылған жiктерiне атаулы тұрғын үй жәрдем ақыларын
беру жүйесiн енгiзе әрi меншiк иелерiнiң кооперативтерiн құра
отырып, тұрғын-үй саласын дотациясыз жұмыс iстеу режимiне толық
көшiрудi көздеп отыр".

 Қазақстан Республикасының
 Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК